สวัสดีค่ะพอดีเมื่อสัปดาห์ที่ผ่านมาเยื่อบุตาขาวอักเสบเพราะใช้คอนแทคเลนส์ ไปหาทั่วไปได้รับยาหยอดตาopsil-a มาค่ะหลังจากหยอดไปก่อนหน้าไม่มีอาการอะไรค่ะ จนเมื่อวันก่อนวุ่นในตาขาวเริ่มขยายจากที่เป็นเส้นวุ่นเล็กๆกลายเป็นวุ้นที่กลืนตาดำค่ะ พอหลับตาแล้วเหมือนลูกตานิ่มขยับๆ จากนั้นเริ่มแสบตา(แสบร้อน)ตรงตาขาวและมีจุดสีแดงเหมือนเลือดออกตรงขอบลูกตาดำแล้วตรงขอบลูกตาดำมีจุดสีขาวคล้ายฝุ่นเกาะอยู่ ไม่ทราบว่าเป็นเพราะการใช้ยาหยอดตาหรือมีอาการอักเสบเกิดขึ้นใหม่คะ
สวัสดีค่ะ อาการแสบตา มีจุดแดงเหมือนเลือดออกนั้น อาจเกิดจาก-ตาแดงหรือเยื่อบุตาอักเสบ ภาวะดังกล่าวอาจทำให้มีอาการตาแดง ระคายเคืองตา ขี้ตาสีขาว สีเขียว หรือสีเหลืองออกมาเป็นปริมาณมาก อาจเกิดจากการระคายเคืองเช่นแพ้สารเคมี แพ้ยาหยอดตา หรือการไปขยี้ตา หรือการติดเชื้อไวรัสที่บริเวณตาขาว-ภูมิแพ้ที่ตา ทำให้มีขี้ตา และคันตา ตาแดง มักเป็นช่วงเช้าๆ แต่มักเป็น 2 ข้างเท่าๆกัน-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้ ซึ่งเป็นสาเหตุทำให้มีตาแดง ร่วมกับมีขี้ตาไหลออกมาเป็นเมือกเหนียวตลอด และปวดตา เป็นภาวะอันตรายอาจทำให้เสียการมองเห็นได้เนื่องจากมีความเป็นไปได้หลายอย่าง อาจจะเกี่ยวกับยาที่ใช้ หรือจากโรคที่เป็นอยู่เดิมก็ได้ ควรรีบไปพบแพทย์เพื่อตรวจเพิ่มเติม ถ้าไม่แน่ใจเรือ่งยา ก็ควรหยุดใช้ไปก่อนไม่ไปขยี้ตาบ่อยๆ ล้างหน้าได้ตามปกติ และระวังการติดต่อไปสู่ผู้อื่น งดการใส่คอนแทคเลนส์หรือใช้เครื่องสำอางบริเวณดวงตา